Forslag til samlet anlægsbudget på omkring 3 milliarder kroner lægger op til både ungdomsboliger, familieboliger og demensplejehjem.

Aalborg er i dén grad en by i vækst, og det nye budgetforslag, der i dag blev offentliggjort, lægger op til en masse nyt byggeri i Aalborg. For de studerende er der rigtig godt nyt. 1500 flere ungdomsboliger skal sikre den stadigt stigende strøm af studerende til Aalborg tag over hovedet. Forslaget lægger også op til 250 nye familieboliger og to nye plejehjem - den ene et demensplejehjem. Også en ny vej er med i forslaget. Vejen, der skal hedde Egnsplanvej, skal forbinde Gistrup, det nye universitetshospital i Aalborg Øst og Hadsund Landevej. Vejen vil komme til at koste cirka 300 millioner kroner. I alt løber det samlede forslag til anlægsbudgettet op i omkring 3 milliarder kroner.